GRADSKO KAZALIŠTE MLADIH, SPLIT

Trg Republike 1

**Z A P I S N I K**

dvadesetdevete sjednice Kazališnog vijeća GKM-a

Sjednica Kazališnog vijeća GKM-a održana je 23. listopada 2020. u Baletnoj dvorani s početkom u 14:00 sati

Prisutni:

1. Vinko Mihanović, potpredsjednik Vijeća
2. Vanda Schlenz, članica Vijeća
3. Siniša Novković, član Vijeća
4. Dražen Nikolić, član Vijeća
5. Ivo Perkušić, ravnatelj
6. Mirza Banović, voditeljica računovodstva, izvjestiteljica pod točkama 3., 4. i 5.
7. Irena Bitanga, zapisničar

**DNEVNI RED**

1. Usvajanje zapisnika dvedesetosme sjednice Kazališnog vijeća
2. Programsko izvješće Gradskog kazališta mladih za razdoblje od 1. siječnja do 30. rujna 2020.
3. Financijsko izvješće Gradskog kazališta mladih za razdoblje od 1. siječnja do 30. rujna 2020.
4. Izvješće o ostvarenju kazališne sezone 2019./2020.
5. Financijski plan i Program rada za 2021. godinu
6. Razno

Članovima Vijeća ranije su uručeni materijali za sjednicu i prijedlog dnevnog reda sjednice.

Prije početka sjednice, Potpredsjednik Vijeća utvrđuje postojanje kvoruma.

**Točka 1.**

 Jednoglasnom odlukom Kazališno vijeće usvojilo je zapisnik prethodne sjednice.

**Točka 2.**

Ravnatelj je prisutnima prezentirao devetomjesečno programsko izvješće Gradskog kazališta mladih koje na koje vijećnici nisu imali pitanja ni primjedbi.

**Točka 3.**

Voditeljica računovodstva obrazložila je članovima Vijeća devetomjesečno financijsko izvješće. Poslovanje u uvjetima pandemije rezultiralo je utvrđenim nagativnim rezultatom u iznosu od cca 66.000,00 kn. Naime, u promatranom razdoblju Kazalište je od ulaznica uprihodilo otprilike 20% manje u usporedbi s prošlogodišnjim devetomjesečnim rezultatima, te je imalo 50% manje prihode od iznajmljivanja prostora. Uza sve to, imali smo i trošak premijere predstave *Teške ljubavi*, dok nam Osnivač, kao i Ministarstvo kulture i medija još nisu uplatili određene iznose za pokriće dospjelih rashoda koji se financiraju iz ta dva izvora.

Rashodi poslovanja su gotovo identični prošlogodišnjima u promatranom razdoblju, no prihodi su ostvareni u manjem iznosu i to je dovelo do manjka.

No, do kraja godine predviđamo da će iznos manjka pasti na 10.000,00 kn.

S obzirom na neizvjesnost situacije, Vinko Mihanović u cilju smanjenja troškova produkcije predlaže, a s prijedlogom se slaže i Dražen Nikolić, da se ubuduće u novim predstavama angažiraju isključivo članovi kućnog ansambla.

 Vijećnici nisu imali pitanja ni primjedbi na izvješće.

 **Točka 4.**

Izvješće o radu u sezoni 2019./2020. prezentirao je ravnatelj koji je istaknuo zadovoljstvo postignutim uza sve nepredviđene događaje i ograničenja koja su ti događaji donijeli (štrajk prosvjetara u 2019. godini, COVID-19).

Vijećnici su jednoglasno usvojili Izvješće o ostvarenju kazališne sezone 2019./2020. (**Odluka 1/XXIX**).

**Točka 5.**

 Voditeljica računovodstva obrazložila je prisutnima Financijski plan GKM-a za 2021. godinu s projekcijama za 2022. i 2023. godinu. Kako je već rečeno, u Plan je uvršten i planirani manjak od 10.000,00 kn koji će se prenijeti iz 2020. U pogledu sredstava koje Kazalište ostvaruje od Osnivača nema značajnijih odstupanja u odnosu na protekle godine. Financijski plan je uravnotežen i prati planirani program.

 Ravnatelj je obrazložio Program rada Kazališta za 2021. U premijernom dijelu, sukladno programskom okviru koji određuje Osnivač, planirane su tri premijere. Uvjeti poslovanja su neizvjesni, pa se radi o projektima kojima smo nastojali minimalno opteretiti proračun. Dvije premijere autorski su projekt našeg glumca Belmonda Milište, dok je treća u režiji Ivana Plazibata ipak nešto skuplji projekt.

Ukoliko se ne ostvare predviđanja o sljedećoj godini kao godini ograničenog poslovanja zbog pandemije, svakako ćemo u program uvrstiti i druge premijerne naslove kojima ćemo obogatiti naš program.

Uz premijere, planiraju se i izvedbe repriznih naslova te gostovanja po RH.

Prijedlog Financijskog plana za 2021. s projekcijama za 2022. i 2023. godinu, kao i Programa rada za 2021. godinu stavljeni su na glasanje te su isti jednoglasno usvojeni (**Odluka 2/XXIX)**.

**Točka 6.**

Pod točkom „Razno“ ravnatelj je prisutne obavijestio o otvaranju plesnog studija u suradnji sa studijom T Dance, te o planiranim investicijama koje se odnose na sanaciju sanitarnog čvora u „uredskom“ dijelu zgrade te osposobljavanju uredskog prostora voditelja tehnike kao i prostora garderobe, koji projekti će se financirati od strane Osnivača.

 Sjednica dovršena u 15,00 sati.

Vinko Mihanović, potpredsjednik Vijeća \_\_\_\_\_\_\_\_\_\_\_\_\_\_\_\_\_\_\_\_\_\_

Irena Bitanga, zapisničar \_\_\_\_\_\_\_\_\_\_\_\_\_\_\_\_\_\_\_\_\_\_

Klasa: 612-03/20-01/

Urbroj: 2181-110-01-00/1

Split, 23. listopada 2020.